Source: https://domov.sme.sk/c/4196109/vymahac-koncesii-vyhral-dalsie-spory-na-ustavnom-sude.html
Timestamp: 2017-04-24 21:16:16+00:00

Document:
Vymáhač koncesií vyhral ďalšie spory na Ústavnom súde - domov.sme.sk
Zobraziť všetky sekcie Vymáhač koncesií vyhral ďalšie spory na Ústavnom súde
Spoločnosť Lawyer Partners, ktorá v minulosti vymáhala koncesie pre Slovenský rozhlas, vyhrala na Ústavnom súde posledných šesť sporov proti okresným súdom, ktoré neprijali jej podania v elektronickej forme. 27. nov 2008 o 11:55 ČTK
Písmo:A-|A+340KOŠICE. Spoločnosť Lawyer Partners, ktorá v minulosti vymáhala koncesie pre Slovenský rozhlas, vyhrala dnes na Ústavnom súde posledných šesť sporov proti okresným súdom, ktoré neprijali jej podania v elektronickej forme. ČTK to povedal hovorca súdu Jozef Skybjak. Spoločnosť vzápätí na súd doručila takmer 4000 nových iných podaní na prieťahy v súdnych sporoch. "Ústavný súd konštatoval, že práva sťažovateľa boli postupom šiestich súdov porušené," uviedol Skybjak. Súd zaviazal okresné súdy v Spišskej Novej Vsi, Bardejove, Kežmarku, Liptovskom Mikuláši, Dolnom Kubíne a Zvolene podania prijať a vo veci konať. Ústavný súd tak ukončil rozhodovanie vo všetkých 44 podaniach spoločnosti proti všeobecným súdom, dodal Skybjak. Zo 44 podaní z roku 2006 Lawyer Partners uspel v 24 prípadoch. Ostatných 20 podaní súd neprijal pre ich oneskorené podanie.
Lawyer Partners chcel prostredníctvom všeobecných súdov vymáhať nezaplatené koncesie Slovenského rozhlasu, pričom v roku 2006 podal približne 76.000 žalôb na neplatičov. Len štyri súdy podania v elektronickej forme prijali a vo veci začali konať. Ďalších 44 súdov podania neprijalo. Lawyer Partners zahltil tento rok Ústavný súd celkovo už vyše 34.000 inými podaniami proti údajným prieťahom v súdnom konaní, ktoré mali okresné súdy neprijatím žalôb spôsobiť. V podaniach žiada spoločnosť náhradu nemajetkovej ujmy 20.000 korún (663 eur) za každého neplatiča a každý rok omeškania. Firma ešte pod názvom BSP Lawyer Partners odkúpila v minulosti od verejnoprávneho rozhlasu pohľadávky voči neplatičom koncesií. Zmluvu neskôr nové vedenie rozhlasu Miloslavy Zemkovej spochybnilo, na bratislavskom okresnom súde však spor verejnoprávny rozhlas prehral. Nechajte si posielať ranný prehľad najdôležitejších správ e-mailom

References: súd 
 súd 
 Súd 
 súd 
 súd 
 súd